CELEX: 32016R1356
Language: hu
Date: 2016-08-09 00:00:00
Title: A Bizottság (EU) 2016/1356 végrehajtási rendelete (2016. augusztus 9.) a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszűntetéséről szóló, a 907/2011/EU végrehajtási rendelettel módosított 1105/2010/EU végrehajtási rendelet módosításáról

10.8.2016   
            
            
               HU
            
            
               Az Európai Unió Hivatalos Lapja
            
            
               L 215/20
            
         A BIZOTTSÁG (EU) 2016/1356 VÉGREHAJTÁSI RENDELETE
   (2016. augusztus 9.)
   a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszűntetéséről szóló, a 907/2011/EU végrehajtási rendelettel módosított 1105/2010/EU végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet),
   tekintettel a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszűntetéséről szóló, 2010. november 29-i 1105/2010/EU tanácsi végrehajtási rendeletre (2) és különösen annak 4. cikkére,
   mivel:
   A.   HATÁLYOS INTÉZKEDÉSEK
   
   
               (1)
            
            
               Az 1105/2010/EU végrehajtási rendelettel a Tanács végleges dömpingellenes vámot vetett ki a jelenleg az 5402 20 00 KN-kód alá tartozó, a Kínai Népköztársaságból (a továbbiakban: Kína) származó, nem a kiskereskedelem számára szokásosan kiszerelt, (a varrócérnától különböző) nagy szakítószilárdságú poliészterszál behozatalára, beleértve a 67 decitexnél kisebb finomsági számú monofileket is (a továbbiakban: érintett termék).
            
         
               (2)
            
            
               Tekintettel a dömpingellenes vám kivetéséhez vezető vizsgálatban (a továbbiakban: eredeti vizsgálat) érintett kínai együttműködő exportáló gyártók nagy számára, a kínai exportáló gyártók körében mintavételre került sor, és a mintába felvett vállalatok esetében 0–5,5 % közötti egyedi vámtételeket, a mintában nem szereplő egyéb együttműködő vállalatok esetében pedig 5,3 %-os vámtételt állapítottak meg. E vállalatok felsorolását az 1105/2010/EU végrehajtási rendelet melléklete tartalmazza. E mellékletet a 907/2011/EU tanácsi végrehajtási rendelet (3) módosította. Az alaprendelet 17. cikkének (3) bekezdése értelmében két, a mintában nem szereplő együttműködő vállalatnak egyedi vizsgálatot biztosítottak, esetükben 0 %-os és 9,8 % vámtételt állapítottak meg. Az összes többi kínai vállalatra 9,8 %-os vámtételt határoztak meg.
            
         
               (3)
            
            
               Az 1105/2010/EU tanácsi végrehajtási rendelet 4. cikke lehetőséget biztosít a mintában nem szereplő együttműködő vállalatokra vonatkozó (5,3 %-os) vámtétel alkalmazására azon új kínai exportáló gyártók esetében, amelyek kielégítő bizonyítékot szolgáltatnak a Bizottságnak arra nézve, hogy teljesítik az említett cikkben meghatározott feltételeket. E feltételek a következők:
               
                           —
                        
                        
                           az exportáló gyártó nem exportálta az Unióba az érintett terméket az eredeti vizsgálat időszaka során (2008. július 1-jétől2009. június 30-ig),
                        
                     
                           —
                        
                        
                           nem áll kapcsolatban Kína azon exportőreivel vagy gyártóival, amelyekre az 1105/2010/EU tanácsi végrehajtási rendelettel bevezetett intézkedéseket alkalmazni kell,
                        
                     
                           —
                        
                        
                           az érintett terméket az Unióba ténylegesen csak az intézkedések alapjául szolgáló eredeti vizsgálat időszaka után exportálta, vagy visszavonhatatlan szerződéses kötelezettséget vállalt jelentős mennyiségnek az Unióba történő kivitelére.
                        
                     
         B.   ÚJ EXPORTÁLÓ GYÁRTÓ ÁLTAL BENYÚJTOTT KÉRELEM
   
   
               (4)
            
            
               A kínai Zhejiang Kingsway High-Tech Fiber Co. Ltd. (a továbbiakban: kérelmező) kérelmezte a mintában nem szereplő együttműködő vállalatokra vonatkozó vámtétel alkalmazását (a továbbiakban: új exportáló gyártóknak járó elbánás).
            
         
               (5)
            
            
               A Bizottság vizsgálatot folytatott annak megállapítására, hogy a kérelmező teljesíti-e az új exportáló gyártóknak járó elbánáshoz szükséges, az 1105/2010/EU végrehajtási rendelet 4. cikkében megállapított feltételeket.
            
         
               (6)
            
            
               A Bizottság kérdőívet küldött a kérelmezőnek, és bizonyítékot kért a vállalattól arra nézve, hogy teljesíti az 1105/2010/EU végrehajtási rendelet 4. cikkében megállapított összes fenti feltételt.
            
         
               (7)
            
            
               A Bizottság minden olyan információt beszerzett és ellenőrzött, amelyet szükségesnek ítélt annak megállapításához, hogy a kérelmező teljesíti-e az új exportáló gyártóknak járó elbánáshoz szükséges három feltételt. A kínai kérelmező telephelyén (Haining, Kína) ellenőrző látogatásra került sor.
            
         
               (8)
            
            
               A kérelmező kielégítő bizonyítékot szolgáltatott arra nézve, hogy teljesíti az 1105/2010/EU végrehajtási rendelet 4. cikkében említett három feltételt. A kérelmező valóban bizonyítani tudta, hogy:
               
                           i.
                        
                        
                           2013-ban alapították, és az érintett termék gyártását 2014 végén, azaz a vizsgálati időszakot követően kezdte;
                        
                     
                           ii.
                        
                        
                           nem áll kapcsolatban Kína azon exportőreivel vagy gyártóival, amelyekre az 1105/2010/EU végrehajtási rendelettel bevezetett dömpingellenes intézkedéseket alkalmazni kell; valamint
                        
                     
                           iii.
                        
                        
                           ténylegesen 2015 februárjától kezdte exportálni az érintett terméket az Unióba.
                        
                     
         
               (9)
            
            
               Ezért az 1105/2010/EU végrehajtási rendelet 4. cikkének megfelelően a kérelmező számára biztosítani kell a mintában nem szereplő együttműködő vállalatokra vonatkozó (azaz 5,3 %-os) vámtétel alkalmazását, és a kérelmezőt fel kell venni a mintában nem szereplő kínai együttműködő exportáló gyártók jegyzékébe.
            
         
               (10)
            
            
               A Bizottság a fenti ténymegállapításokról tájékoztatta a kérelmezőt és az uniós gazdasági ágazatot, és lehetőséget biztosított számukra észrevételeik megtételére. Észrevétel nem érkezett.
            
         
               (11)
            
            
               Ez a rendelet összhangban van az alaprendelet 15. cikkének (1) bekezdése szerint létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1105/2010/EU végrehajtási rendeletet módosító 907/2011/EU végrehajtási rendelet 1. cikkében említett melléklet helyébe az alábbi melléklet lép:
   
      
         „MELLÉKLET
         
            A MINTÁBAN NEM SZEREPLŐ KÍNAI EGYÜTTMŰKÖDŐ EXPORTÁLÓ GYÁRTÓK
         
         
            A977-es TARIC-kiegészítő kód
         
         
                     A vállalat neve
                  
                  
                     Város
                  
               
                     Heilongjiang Longdi Co. Ltd
                  
                  
                     Harbin
                  
               
                     Jiangsu Hengli Chemical Fibre Co. Ltd
                  
                  
                     Wujiang
                  
               
                     Hyosung Chemical Fiber (Jiaxing) Co. Ltd
                  
                  
                     Jiaxing
                  
               
                     Shanghai Wenlong Chemical Fiber Co. Ltd
                  
                  
                     Shanghai
                  
               
                     Shaoxing Haiu Chemistry Fibre Co. Ltd
                  
                  
                     Shaoxing
                  
               
                     Sinopec Shanghai Petrochemical Company
                  
                  
                     Shanghai
                  
               
                     Wuxi Taiji Industry Co. Ltd
                  
                  
                     Wuxi
                  
               
                     Zhejiang Kingsway High-Tech Fiber Co. Ltd.
                  
                  
                     Haining City”
                  
               
   
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 9-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2009.12.22., 51. o.
   
   
      (2)  HL L 315., 2010.12.1., 1. o.
   
   
      (3)  A Tanács 2011. szeptember 6-i 907/2011/EU végrehajtási rendelete a Kínai Népköztársaságból származó nagy szakítószilárdságú poliészterszál behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint a Koreai Köztársaságból és Tajvanról származó nagy szakítószilárdságú poliészterszál behozatalára vonatkozó eljárás megszüntetéséről szóló 1105/2010/EU végrehajtási rendelet módosításáról (HL L 232., 2011.9.9., 29. o.).